**ZAPISNIK**

sa 20. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 21. svibnja 2020. godine s početkom u 9,45 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Jelena Kovačević
3. Damir Tkalec
4. Dejan Ljikar
5. Tatjana Penavić
6. Zdravko Galović
7. Tomislav Panenić
8. Amalija Lovrić – stigla na 12. točku

**Odsutni:**

1. Zlatko Potočki - potpredsjednik Općinskog vijeća
2. Danijel Račman - član vijeća
3. Ivan Štefanac – član vijeća
4. Bernadica Sitaš – član vijeća

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kujundžić - zamjenica Općinskog načelnika
3. Slavko Ždinjak - zamjenik općinskog načelnika iz reda pripadnika rusinske nacionalne manjine,
4. Kata Cvitković – pročelnica JUO
5. Marija Filipović - računovodstveni referent
6. Marijeta Bučko – načelnica Stožera CZ OT

Predsjednik Općinskog vijeća pozdravlja nazočne, utvrđuje da postoji kvorum za održavanje sjednice (nazočno 7 vijećnika do 11 točke, a od 11. točke 8 vijećnika) i da se mogu donositi pravovaljane odluke, te predlaže dnevni red:

**DNEVNI RED:**

1. Usvajanje skraćenog zapisnika s prošle sjednice Općinskog vijeća.
2. Izvješće o izvršenju Programa građenja komunalne infrastrukture za 2019. god.
3. Izvješće o izvršenu Programa održavanja komunalne infrastrukture za 2019. godinu.
4. Godišnji izvještaj o izvršenju Proračuna Općine Tompojevci za 2019. god.
5. Prijedlog Odluke o raspodjeli rezultata poslovanja za 2019. godinu.
6. Prijedlog Odluke o izmjenama i dopunama Odluke o raspoređivanju sredstava za redovito godišnje financiranje političkih stranaka i nezavisnih vijećnika za 2020. g.
7. Prijedlog Odluke o izradi II izmjena i dopuna Prostorno plana uređenja Općine Tompojevci.
8. Prijedlog Odluke o imenovanju Povjerenstva za zakup i prodaju poljoprivrednog zemljišta u vlasništvu republike Hrvatske na području Općine Tompojevci.
9. Izvješće Stožera civilne zaštite Općine Tompojevci o provedbi propisanih mjera za vrijeme trajanja proglašene epidemije bolesti COVID-19.
10. Izvješće o radu LAG-a za 2019. godinu.
11. Izvješće o radu Razvojne agencije TINTL-a i Ureda za međunarodnu suradnju TINT-a za 2019. godinu.
12. Različito.

Dnevni red jednoglasno prihvaćen ( 7 glasova „ZA“).

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s prošle sjednice Općinskog vijeća.

**Zapisnik bez rasprave usvojen jednoglasno ( 7 glasova „ZA“).**

**Točka 2.**

*Izvješće o izvršenju Programa građenja*

*komunalne infrastrukture za 2018. godinu*

Pr**e**dsjednik Općinskog vijeća daje riječ Kati Cvitković.

Kata Cvitković – U izvješću o ostvarenju godišnjeg Programa građenja komunalne infrastrukture za 2019. godinu iskazani su iznosi planiranih i ostvarenih troškova u 2019. godini, te izvori financiranja (pročitani su svi troškovi i obrazloženi).

Općinsko vijeće, je bez rasprave, jednoglasno sa 7 glasova „ZA“ donijelo:

**Odluku o prihvaćanju Izvješća o izvršenju Programa gradnje objekata i uređaja**

**komunalne infrastrukture za 2019. godinu**

**Točka 3.**

*Izvješće o izvršenu Programa*

*održavanja komunalne infrastrukture za 2018. godinu*

Pr**e**dsjednik Općinskog vijeća daje riječ Kati Cvitković.

Kata Cvitković –U Izvješću o ostvarenju godišnjeg Programa održavanja komunalne infrastrukture za 2019. godinu iskazani su iznosi planiranih i ostvarenih troškova u 2019. godini, te izvori financiranja (pročitani su svi troškovi i obrazloženi).

Općinsko vijeće, je bez rasprave, jednoglasno sa 7 glasova „ZA“ donijelo:

**Odluku o prihvaćanju Izvješća o izvršenju Programa održavanja**

**komunalne infrastrukture za 2019. godinu**

**Točka 4.**

*Godišnji izvještaja o izvršenju*

*Proračuna Općine Tompojevci za 2019. god****.***

Pr**e**dsjednik Općinskog vijeća daje riječ Mariji Filipović.

Marija Filipović - u Godišnjem izvještaju utvrđeni su prihodi u iznosu od 6.450.949,33 kn. Prihodi se odnose na prihode poslovanja i prihode od nefinancijske imovine. Ukupno ostvareni rashodi iznose 6.650.518,61 kn. Oni se odnose na rashode poslovanja i rashode za nabavu nefinancijske imovine. Svi prihodi i rashodi prikazani su u tabelama po ekonomskoj klasifikaciji, izvorima financiranja i rashodi po funkcijskoj klasifikaciji. Rashodi su detaljno prikazani u posebnom dijelu proračuna (pojašnjava). S 31.12.2019. utvrđen je manjak prihoda od 199.569,28 kn koji je pokriven iz raspoloživih sredstava iz prethodnih godina koja su iznosila 3.249.616,86 kn tako da sada raspoloživ višak iznosi 3.050.047,58 kn.

Otvorena rasprava.

Tomislav Panenić – kakav je priliv sredstava iz državnog proračuna u ovoj godini i zašto je od pomoći u 2019. ostvareno 613.677,25 kn, a planirano je 715.800,00 kn.

Marija Filipović, Kata Cvitković i Općinski načelnik – uplaćeno je oko 20 % više u odnosu na 3 mjeseca prošle godine, a što se tiče pomoći planirali smo i tražili putem natječaja više sredstava, a dobili smo koliko je navedeno u izvješću (uvijek manje od traženoga, razliku financirali iz vlastitih sredstava).

Općinsko vijeće je jednoglasno sa 7 glasova „ZA“ donijelo:

**Odluku o usvajanju godišnjeg izvještaja o izvršenju**

**Proračuna Općine Tompojevci za 2019. god.**

**Točka 5.**

*Prijedlog Odluke o raspodjeli rezultata poslovanja za 2019. godinu*

Pr**e**dsjednik Općinskog vijeća daje riječ Mariji Filipović.

Marija Filipović- ovom odlukom obavlja se raspodjela rezultata poslovanja za 2019. godinu. Utvrđeni višak poslovanja u iznosu od 2.833.678,93 kn raspoređuje se na način da se od istoga pokriva manjak prihoda od nefinancijske imovine u iznosu od 3.033.248,21 kn, dok se preostali manjak od 199.569,28 kn pokriva iz raspoloživih sredstava iz prethodnih godina koja su iznosila 3.249.616,86 kn. Preostala Raspoloživa sredstva sa 31.12.2019.godine iznose 3.050.047,58 kn ( namjenski prihodi 1.156.089,72 kn i opći prihodi 1.893.957,86 kn). Dio namjenskih prihoda u iznosu od 882.530,00 kn planirana su za pokriće manjka prihoda u Proračunu za 2020. godinu, a preostali dio neutrošenih namjenskih prihoda utrošit će se za izgradnju, rekonstrukciju i održavane nefinancijske imovine, a opći prihodi za redovno poslovanje .

Općinsko vijeće je jednoglasno, bez rasprave, sa 7 glasova „ZA“ usvojilo:

**Odluku o raspodjeli rezultata poslovanja za 2019. godinu**

**Točka 6.**

*Prijedlog Odluke o izmjenama i dopunama Odluke o raspoređivanju sredstava za redovito godišnje financiranje političkih stranaka i nezavisnih vijećnika za 2020. g.*

Pr**e**dsjednik Općinskog vijeća daje riječ Kati Cvitković.

Kata Cvitković – u skladu s očitovanjem Ministarstva uprave potrebno je uskladiti Odluku o raspoređivanju sredstava za redovito godišnje financiranje političkih stranaka i nezavisnih vijećnika za 2020. godinu koju je Općinsko vijeće donijelo u prosincu 2019. godine (obrazložene sve izmjene i dopune).

Općinsko vijeće je jednoglasno, bez rasprave, sa 7 glasova „ZA“ usvojilo:

**Odluku o izmjenama i dopunama Odluke o raspoređivanju sredstava za redovito godišnje financiranje**

**političkih stranaka i nezavisnih vijećnika za 2020. g.**

**Točka 7.**

*Prijedlog Odluke o izradi II. izmjena i dopuna Prostorno plana uređenja Općine Tompojevci*

Pr**e**dsjednik Općinskog vijeća daje riječ Općinskom načelniku.

Općinski načelnik – na našem području firma Vermilion izvršila je probna iskapanja i pronašla plin. Kako nemamo u PPUOT predviđenu trasu plinovoda od Berka do stanice za obradu, potrebno je napraviti II izmjene i dopune PPUOT. Sve potrebne predradnje smo odradili, a sada krećemo sa izradom navedenih izmjena. Izrađivač je Zavod za prostorno planiranje iz Osijeka, a sve troškove plaća Vermilion.

Općinsko vijeće je jednoglasno, bez rasprave, sa 7 glasova „ZA“ usvojilo:

**Odluku o izradi II. izmjena i dopuna Prostorno plana uređenja Općine Tompojevci**

**Točka 8.**

*Prijedlog Odluke o imenovanju Povjerenstva za zakup i prodaju poljoprivrednog zemljišta u vlasništvu republike Hrvatske na području Općine Tompojevci*

Pr**e**dsjednik Općinskog vijeća daje riječ Općinskom načelniku.

Općinski načelnik –Program raspolaganja poljoprivrednog zemljišta u vlasništvu Republike Hrvatske na području Općine Tompojevci je donijet. Sada započinje proces raspolaganja i potrebno je imenovati Povjerenstvo za zakup i prodaju poljoprivrednog zemljišta. Prvo će ići zakup, a kasnije prodaja ( ima samo 3 ha). Povjerenstvo čine članovi pravne, geodetske, agronomske struke i dva predstavnika Općinskog vijeća. Za članove predlaže: Nikola Čurčinaca- pravne struke, Igor Mihelić-geodetske struke, Antonija Žunabović – agronomske struke, Tomislav Panenić i Kata Cvitković predstavnici Općinskog vijeća. Članovi Povjerenstva imaju pravo na naknadu za svoj rad. Iznos naknade odredit će posebnom odlukom Općinskog načelnika.

Otvorena rasprava.

Damir Tkalec – od predloženih članova, da li je netko u sukobu interesa.

Općinski načelnik – prilikom predlaganja članova o tome se vodilo računa i svi predloženi nisu u sukobu interesa.

Općinsko vijeće je jednoglasno, sa 7 glasova „ZA“ usvojilo:

**Odluku o imenovanju Povjerenstva za zakup i prodaju poljoprivrednog zemljišta u vlasništvu republike Hrvatske na području Općine Tompojevci**

**Točka 9.**

*Izvješće Stožera civilne zaštite Općine Tompojevci o provedbi propisanih mjera za vrijeme trajanja proglašene epidemije bolesti COVID-19*

Pr**e**dsjednik Općinskog vijeća daje riječ načelnici Stožera CZ OT. Marijeti Bučko.

Marijeta Bučko – imenovana sam načelnicom Stožera 20.03.2020 kada sam preuzela i motorolu za komunikaciju između općinskog i županijskog Stožera CZ vezano za COVID-19. Stožer je još uvijek aktiva 24 sata (dežura samo načelnica Stožera). Potom je upoznala vijećnike s podacima o izdanim propusnicama i aktivnostima stožera i volontera Crvenog križa.

Općinsko vijeće je jednoglasno, bez rasprave, sa 7 glasova „ZA“ prihvatilo:

**Izvješće Stožera civilne zaštite Općine Tompojevci o provedbi propisanih mjera za vrijeme trajanja proglašene epidemije bolesti COVID-19**

**Točka 10.**

*Izvješće o radu LAG-a za 2019. godinu*

Pr**e**dsjednik Općinskog vijeća – na prošloj sjednici čuli smo usmeno izvješće, a rekli smo da ćemo glasati kad ga dobijemo u pisanom obliku.

Općinsko vijeće je jednoglasno, sa 7 glasova „ZA“ prihvatilo:

**Izvješće o radu LAG-a za 2019. godinu**

**Točka 11.**

*Izvješće o radu Razvojne agencije TINTL-a i Ureda za međunarodnu suradnju TINT-a za 2019. godinu*

Pr**e**dsjednik Općinskog vijeća – na prošloj sjednici čuli smo usmeno izvješće, a rekli smo da ćemo glasati kad ga dobijemo u pisanom obliku.

Općinsko vijeće je jednoglasno, sa 7 glasova „ZA“ prihvatilo:

**Izvješće o radu Razvojne agencije TINTL-a i Ureda za međunarodnu suradnju TINT-a za 2019. godinu**

**Točka 12.**

*Različito*

Općinski načelnik – pročitao e-mail koji je dobio 13.05.2020. od Čazmatransa u vezi traženja sufinanciranja nerentabilne autobusne linije koja povezuje naše građane sa Vukovarom u iznosu 5,00 kn +PDV, po kilometru do početka školske godine ( 6 dana u tjednu, 120 km). Na tu temu održan je sastanak u Negoslavcima sa svim načelnicima koji su dobili isti dopis, te dogovoreno da se linije ne ukidaju, te da se krene u pregovore i vidi sa Županijom i Vladom RH kako to riješiti. Koordinacija je zakazana za 22.05.2020.

Tomislav Panenić – isti slučaj je prije 2 godine bio u Osječko-baranjskoj županiji, te je tada postignut dogovor s Vladom RH. Čazmatrans je dobio dozvolu za prijevoz u paketu za sve, a ne za pojedinačne linije.

Damir Tkalec – ima saznanja da je komunalni redar prijavio policiji okupljanje ljudi pred trgovinom u Berku, a isto je bilo i u Tompojevcima i Mikluševcima, pa ako to nije prijavljeno onda je to revanšizam. Da li komunalni redar nešto radi u vezi preoravanja bankina prema Bokšiću i čuo je da ne želi nositi obilježja komunalnog redara.

Općinski načelnik – je odgovorio na postavljena pitanja.

Na kraju se ponovo pokrenulo pitanje ceste prema Bokšiću, kako i na koji način je popraviti i održavati ( u raspravu su se uključili Damir Tkalec, Tomislav Panenić, Zdravko Galović i Općinski načelnik).

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić